CELEX: 32007D0329(02)
Language: et
Date: 2007-03-20 00:00:00
Title: Europoli haldusnõukogu otsus, 20. märts 2007 , millega kehtestatakse kolmandate osapoolte ekspertide analüüsirühmade tegevusega liitumise korra eeskiri

29.3.2007   
            
            
               ET
            
            
               Euroopa Liidu Teataja
            
            
               C 72/32
            
         
      EUROPOLI HALDUSNÕUKOGU OTSUS,
   20. märts 2007,
   millega kehtestatakse kolmandate osapoolte ekspertide analüüsirühmade tegevusega liitumise korra eeskiri
   (2007/C 72/15)
   EUROPOLI HALDUSNÕUKOGU,
   võttes arvesse Euroopa Politseiameti loomise konventsiooni, muudetud nõukogu 27. novembri 2003. aasta aktiga, millega koostati Euroopa Politseiameti loomise konventsiooni (Europoli konventsioon) artikli 43 lõikel 1 põhinev protokoll, millega muudeti kõnealust konventsiooni (1), eelkõige selle artikli 10 lõiget 9,
   võttes arvesse ühise järelevalveasutuse arvamust,
   ning arvestades, et kolmandate osapoolte ekspertide analüüsirühmade tegevusega liitumise korra eeskirja kehtestamine kuulub haldusnõukogu pädevusse, kes on seatud tegutsema vastavalt oma liikmete kahekolmandikulise enamuse tahtele,
   ON VASTU VÕTNUD JÄRGMISE OTSUSE:
   Artikkel 1
   Mõisted
   Käesoleva otsuse mõistes tähendab:
   
               a)
            
            
               
                  analüüsirühm — analüüsiprojektiga liitunud osalistest koosnev rühm, mida on mainitud Europoli konventsiooni artikli 10 lõikes 2;
            
         
               b)
            
            
               
                  kord — Europoli ja kolmanda osapoole vaheline kokkulepe, mis reguleerib viimase liitumist analüüsirühma tegevusega;
            
         
               c)
            
            
               kolmandate osapoolte ekspertide liitumine analüüsirühma tegevusega — ekspertidele antav õigus osaleda analüüsirühma koosolekutel, saada vastava taotluse alusel Europolilt teavet asjakohase analüüsimiseks koostatud tööfaili (analüüsifaili) arengu kohta ning saada ja levitada edasi vastavalt kohaldatavatele seadusnõuetele nende esindatavat kolmandat osapoolt puudutavaid analüüsitulemusi;
            
         
               d)
            
            
               
                  kolmas osapool — Europoli konventsiooni artikli 10 lõikes 4 nimetatud kolmas riik või isik.
            
         Artikkel 2
   Analüüsirühma tegevusega liitumise kutse
   Europol võib kutsuda analüüsirühma tegevusega liituma sellise kolmanda osapoole eksperte, kellega on jõus kokkulepe, mis sisaldab asjakohaseid sätteid teabevahetuse, sealhulgas isikuandmete edastamise kohta, samuti edastatava teabe konfidentsiaalsuse kohta. Kutse esitamiseks peab olema analüüsirühma osaliste ühehäälne heakskiit.
   Artikkel 3
   Kord
   1.   Kolmandate osapoolte ekspertide liitumist reguleerib Europoli ja kolmandate osapoolte vahel kokku lepitud kord. See kord põhineb käesoleva otsuse lisas oleval näidisel ja see edastatakse ühisele järelevalveasutusele. Kui Europol kavatseb sõlmida näidiskorrast erineva kokkuleppe, arutatakse seda analüüsirühma liikmetega.
   2.   Kord sätestab kolmandate osapoolte liitunud ekspertidele järgmised õigused:
   
               a.
            
            
               osaleda analüüsirühma koosolekutel ning
            
         
               b.
            
            
               saada vastava taotluse alusel Europolilt teavet asjakohase analüüsimiseks koostatud tööfaili arengu kohta ning
            
         
               c.
            
            
               saada nende esindatavat kolmandat osapoolt puudutavaid analüüsitulemusi; andmete edastamine toimub kooskõlas Europoli konventsiooni artikli 17 lõikega 2 ja artikli 18 lõikega 4, koostöö- ja konfidentsiaalsuskokkulepete asjakohaste sätetega, nõukogu 12. märtsi 1999. aasta aktiga, millega võeti vastu Europolilt kolmandatele riikidele ja kolmandatele isikutele isikuandmete edastamise eeskiri (2); samuti on vaja kõnealused andmed edastanud liikmesriigi eelnevat nõusolekut ning
            
         
               d.
            
            
               levitada edasi analüüsitulemusi, kuid ainult asjaomaste osaliste eelneval nõusolekul ja kooskõlas koostöö- ja konfidentsiaalsuskokkulepete vastavate sätetega.
            
         3.   Korra lõpetamise soovist teatab kas liitunud kolmas osapool või Europol, kes lõpetab korra ainult analüüsirühma liikmete nõusolekul. Juhul kui osaliste vahelist kokkulepet ei saavutata, teatab Europol korra lõpetamisest ühe osalise palvel ning teavitab sellest haldusnõukogu.
   Artikkel 4
   Jõustumine
   Käesolev otsus jõustub alates 19. aprillist 2007.
   
      Haag, 20. märts 2007
      
         Hans-Jürgen FÖRSTER
         
         
            haldusnõukogu esimees
         
      
   
   
      (1)  ELT C 2, 6.1.2004, lk 1.
   
      (2)  EÜT C 88, 30.3.1999, lk 1, muudetud nõukogu 28. veebruari 2002. aasta aktiga (EÜT C 76, 27.3.2002, C 76, lk 1).
   
      LISA
      KOLMANDATE OSAPOOLTE EKSPERTIDE ANALÜÜSIRÜHMA TEGEVUSEGA LIITUMISE KORRA NÄIDIS
      Europol ja (kolmanda osapoole nimi) (edaspidi nimetatud “osapooled”),
      võttes arvesse Europoli konventsiooni, eelkõige selle artikli 10 lõiget 9,
      võttes arvesse Europoli ja (kolmanda osapoole nimi) vahelist koostöökokkulepet, eelkõige selle sätteid vahetatava teabe konfidentsiaalsuse kohta,
      VÕI:
      võttes arvesse Europoli ja (kolmanda osapoole nimi) vahelisi koostöö- ja konfidentsiaalsusleppeid,
      võttes arvesse nõukogu 3. novembri 1998. aasta akti, millega kehtestatakse Europoli analüüsifailide eeskiri (1),
      võttes arvesse haldusnõukogu (kuupäev) otsust, millega kehtestatakse kolmandate osapoolte ekspertide analüüsirühmade tegevusega liitumise korra eeskiri, eelkõige selle artikli 3 lõiget 1,
      võttes arvesse analüüsifaili YYY avamise korraldust,
      ning arvestades, et (kolmanda osapoole nimi) ekspertide liitumine analüüsirühma YYY tegevusega toimub liikmesriikide huvides,
      ning arvestades, et (kolmanda osapoole nimi) on vahetult seotud analüüsirühma YYY sooritatava analüüsiga,
      on vastu võtnud järgmise korra:
      Artikkel 1
      Mõisted
      Käesoleva korra mõistes tähendab:
      
                  a)
               
               
                  kolmandate osapoolte ekspertide liitumine analüüsirühma tegevusega — ekspertidele antav õigus osaleda analüüsirühma koosolekutel, saada vastava taotluse alusel Europolilt teavet asjakohase analüüsimiseks koostatud tööfaili (analüüsifaili) arengu kohta ning saada ja levitada edasi vastavalt kohaldatavatele seadusnõuetele nende esindatavat kolmandat osapoolt puudutavaid analüüsitulemusi;
               
            
                  b)
               
               
                  
                     koostöökokkulepe — (kuupäev) sõlmitud kokkulepe Europoli ja (kolmanda osapoole nimi) vahel;
               
            
                  c)
               
               
                  
                     konfidentsiaalsuskokkulepe — Europoli konventsiooni artikli 18 lõikes 6 nimetatud kokkulepe.
               
            Artikkel 2
      Kohaldamisala
      1.   (Asutuse nimi) ametnik (ametnikud) XXX (2) liitub (liituvad) analüüsirühma YYY tegevusega.
      2.   Ametnik (ametnikud) XXX saab (saavad) sellega järgmised õigused:
      
                  a.
               
               
                  osaleda analüüsirühma koosolekutel ning
               
            
                  b.
               
               
                  saada vastava taotluse alusel Europolilt teavet asjakohase analüüsimiseks koostatud tööfaili YYY arengu kohta ning
               
            
                  c.
               
               
                  saada nende esindatavat (kolmanda osapoole nimi) puudutavaid analüüsitulemusi; andmete edastamine toimub kooskõlas Europoli konventsiooni artikli 17 lõikega 2 ja artikli 18 lõikega 4, koostöö- ja konfidentsiaalsuskokkulepete asjakohaste sätetega, nõukogu 12. märtsi 1999. aasta aktiga, millega võeti vastu Europolilt kolmandatele riikidele ja kolmandatele isikutele isikuandmete edastamise eeskiri; samuti on vaja kõnealused andmed edastanud liikmesriigi eelnevat nõusolekut ning
               
            
                  d.
               
               
                  levitada edasi analüüsitulemusi, kuid ainult asjaomaste osaliste eelneval nõusolekul ja kooskõlas koostöö- ja konfidentsiaalsuskokkulepete vastavate sätetega
               
            Artikkel 3
      Jõustumine
      Kord jõustub (kuupäev).
      Artikkel 4
      Lõpetamine
      1.   Kord lõpeb automaatselt analüüsifaili YYY sulgemisel.
      2.   Korra võib mis tahes ajal lõpetada, kui üks osapooltest teatab oma soovist kord lõpetada.
      
         (1)  EÜT C 26, 30.1.1999, lk 1, muudetud (lisada viide, kui uus akt on vastu võetud).
      
         (2)  Eksperdi nimi (ekspertide nimed).